CELEX: 62018CN0603
Language: sk
Date: 2018-09-24 00:00:00
Title: Vec C-603/18 P: Odvolanie podané 24. septembra 2018: Dr. K. Chrysostomides & Co. LLC a iní proti rozsudku Všeobecného súdu (štvrtá rozšírená komora) z 13. júla 2018 vo veci T-680/13, Dr. K. Chrysostomides & Co. LLC a iní/Rada Európskej únie a iní

26.11.2018   
            
            
               SK
            
            
               Úradný vestník Európskej únie
            
            
               C 427/27
            
         
      Odvolanie podané 24. septembra 2018: Dr. K. Chrysostomides & Co. LLC a iní proti rozsudku Všeobecného súdu (štvrtá rozšírená komora) z 13. júla 2018 vo veci T-680/13, Dr. K. Chrysostomides & Co. LLC a iní/Rada Európskej únie a iní
      (Vec C-603/18 P)
      (2018/C 427/35)
      Jazyk konania: angličtina
      
         Účastníci konania
      
      
         Odvolatelia: Dr. K. Chrysostomides & Co. LLC a iní (v zastúpení: P. Tridimas, barrister)
      
         Ďalší účastníci konania: Rada Európskej únie, Európska komisia, Európska centrálna banka, Euroskupina zastúpená Radou Európskej únie, Európska únia zastúpená Európskou komisiou
      
         Návrhy odvolateľov
      
      Odvolatelia navrhujú, aby Súdny dvor:
      
                  —
               
               
                  zrušil rozhodnutie Všeobecného súdu;
               
            
                  —
               
               
                  vyhovel návrhom, ktorých sa domáhajú navrhovatelia v konaní pred Všeobecným súdom;
               
            
                  —
               
               
                  uložil ďalším účastníkom konania povinnosť nahradiť trovy tohto odvolacieho konania a trovy konania pred Všeobecným súdom.
               
            
         Odvolacie dôvody a hlavné tvrdenia
      
      Odvolatelia tvrdia, že Všeobecný súd sa dopustil nesprávneho právneho posúdenia tým, že:
      
                  (a)
               
               
                  rozhodol, že Euroskupina nevyžadovala od Cypru, aby prijal opatrenia spôsobujúce škodu (škodlivé opatrenia), resp. že tieto opatrenia nevyžadovalo konanie, ktoré by bolo možné pripísať EÚ.
               
            
                  (b)
               
               
                  rozhodol, že tlačová správa ECB z 21. marca 2013 nespôsobila odvolateľom škodu;
               
            
                  (c)
               
               
                  rozhodol, že určitými ďalšími aktmi ďalší účastníci konania nevyžadovali od Cypru, aby pokračoval v implementovaní škodlivých opatrení a/alebo nevyžadovali prijatie škodlivých opatrení zavedenými zmenami a doplneniami vykonanými škodlivými výnosmi z 30. júla 2013;
               
            
                  (d)
               
               
                  rozhodol, že nie všetky škodlivé opatrenia sa vyžadovali rozhodnutím Rady 2013/236 (1);
               
            
                  (e)
               
               
                  rozhodol, že nedošlo k vážnemu porušeniu práva na vlastníctvo, ktoré je chránené článkom 17 ods. 1 Charty základných práv Európskej únie a článkom 1 protokolu 1 Európskeho dohovoru o ochrane základných práv a slobôd; zásady ochrany legitímnej dôvery a zásady zákazu diskriminácie.
               
            Odvolatelia uvádzajú, že škodlivé opatrenia nevyhoveli požiadavke, že obmedzenia práva na vlastníctvo musia by stanovené zákonom, a takisto požiadavke proporcionality. Domnievajú sa, že správanie ďalších účastníkov konania vzbudilo legitímnu dôveru, že budú prijaté neškodlivé opatrenia, ukladajúce „odpis“ ich majetku. Domnievajú sa, že ako vkladatelia a akcionári Bank of Cyprus a Laiki boli vystavení diskriminácii, okrem iného v porovnaní s vkladateľmi a akcionármi bánk ostatných členských štátov Eurozóny, ktorí mali prospech z obdobnej finančnej pomoci, než bola poskytnutá Cypru.
      
         (1)  Rozhodnutie Rady z 25. apríla 2013 o osobitných opatreniach na obnovenie finančnej stability a udržateľného rastu určené Cypru (Ú. v. EÚ L 141, 2013, s. 32).